Litt om saksnummer, saksmapper og registrering av post: 

Registrering av post

Arkivet skal registrere inngående og utgående post fra avdelingen. Dersom brev har gått direkte til utdanningen, må det sørges

for at arkivet får originalen eller en kopi til registrering.

Dette gjelder også interne dokumenter som fagplaner, studieplaner og høringsuttalelser - send kopi til avdelingsadministrasjonen

så snart de foreligger.

Saksnummer 

Alle saksdokumenter skal ha påført saksnummer før de sendes ut. Kontakt arkivet hvis du er i tvil , og be om saksnummer hvis

det er første dokument i en ny sak. Saker som oppstår på avdeling helsefag er vi ansvarlige for, de skal tildeles saksnummer og

arkivkode her. Saks-nummeret skal skrives inn i feltet "vår referanse". Sjekk at interne svardokumenter har riktig saksnummer

før de sendes videre.

Unntatt offentlighet
Bestemmelser om brev som skal unntas offentlighet avgjøres av saksbehandler, med henvisning til hvilken paragraf avgjørelsen

er hjemlet i. Høgskolen unntar for øvrig svært sjelden dokumenter fra offentlighet. For dokumenter som er unntatt fra

offentlighet og gradert i henhold til forskriftene til  Sikkerhetsloven gjelder følgende graderingskoder:

 U 

       Unntatt offentlighet

 F

       Fortrolig

 SF

       Strengt fortrolig

 B

       Begrenset

 K

       Konfidensielt

 H

       Hemmelig

 Blank

       Ingen gradering

E-post

Kopi/utskrift av E-post skal ha saksbehandlers påskrift for å være et gyldig arkivdokument. Foreløpig er ikke E-post gyldig

oversendelsesmåte for offisielle brev.

Saksbehandlers påskrift 

Dokumenter i retur fra saksbehandler for arkivering skal ha påskrift, f.eks. 

- Til etterretning, informasjon som ikke krever svar (TE)

- Besvart med utgående brev (BU)

- Henvendelse besvart over telefon (Tlf).

Merknaden skrives i høyre hjørne oppe på arket, eller der det er plass til påskrift. Påskriften viser at saksbehandler har sett

dokumentet, og arkivaren kan kvittere og arkivlegge saken i  visshet om at siste dokumentet er lest.

Utlån - saksbehandlers ansvar

Normalt skal kun hele saker skal utleveres fra arkivet. Trenger du bare noen få dokumenter i saken, be om kopier. Så lenge

saksmappa er hos saksbehandler, er det hans/hennes ansvar å påse at ingen dokumenter forsvinner eller ødelegges, og at

uvedkommende ikke får innsyn.

Sakene arkiveres i to typer omslag:
- grønt omslag, saken "eies" av fellesadministrasjonen (B-sak)

- løkomslag/brunt papiromslag, saken "eies" av avdeling helsefag.

NB! Dersom du får dokumenter i et lite, grønt omslag merket "DOKUMENT I EKSISTERENDE SAK" betyr det at

saksmappen ikke ligger i arkivet og at saksbehandler (forhåpentligvis) har saken på sitt kontor. Dokumentet skal da legges i

mappen og alt returneres samlet når saken skal arkivlegges. Har du ikke mappen, gi beskjed slik at en foreløpig eller ny

erstatningsmappe kan opprettes. 

